

**Mogyoród Nagyközség Önkormányzata**

2146 Mogyoród, Dózsa György út 40., Tel.: 28/540-716; Fax: 28/540-715

e-mail: mogyorod@mogyorod.hu

KRID azonosító: 356220309

**Tájékoztató az 2019. évi helyi önkormányzati választásról**

A 2019. október 13-án lezajlott helyi önkormányzati választás során településünkön általános, valamint roma és román nemzetiségi választásra is sor került, mely mind az 5 szavazókörben rendben, eredményesen lezajlott, rendkívüli esemény, rendbontás, bejelentés nem történt. A választás eredménye jogerős. Az **országos** részvételi arány a szavazáson **48,58%-**os volt, míg **Mogyoródon** – ahogy már megszokhattuk - **az országos átlag feletti, 49,97%.**

Az általános választáson két polgármester és 23 egyéni listás képviselőjelölt indult, míg a roma nemzetiségiek 4 fő, a románok 3 fő jelöltet állítottak.

Mogyoródon a választópolgárok száma az 5 szavazókörben 5695 fő volt összesen, ez alapján a jogszabályi előírás szerint a polgármester mellett 8 fő képviselőt választhattak a lakosok. A nemzetiségi önkormányzatba megválasztható képviselők száma mindkét nemzetiségnél 3 fő lehetett.

A választáson szavazati joggal élő 5695 választópolgárból 2846-an jelentek meg és adták le szavazatukat, ebből 2793 volt érvényes, tehát jó arányban és figyelmesen, felelősséggel szavaztak a mogyoródiak. Legtöbben az 1. (művelődési ház-COOP helység 697 fő) és 3. számú szavazókörben (általános iskola 641 fő) voksoltak. Nemzetközi és nemzetiségi megfigyelők nem jelezték részvételüket. A szavazatszámláló bizottságok munkájában szavazókörönként két-két fővel a Fidesz Magyar Polgári szövetség, Kereszténydemokrata Néppárt és a Mogyoródi Lokálpatrióta Civil Egyesület delegáltjai vettek részt.

Mogyoródon a választás rendkívüli esemény és szabálytalanság megállapítása nélkül zajlott le, a választás a jogszabályi előírásoknak megfelelően történt, melynek jogerős eredménye alapján az új képviselő-testületek felállása a következő:

**Mogyoród Nagyközség Önkormányzat Képviselő-testületének tagjai:**

**Polgármester:** Paulovics Géza

**Képviselők:** Kamarás Zsuzsanna

 Trabalka Szilvia

 Hutter József

 Dr. Szabó István

 Dr. Hézinger Lajos

 Kurfis László

 Kurucz Péter

 Babják Gábor

**Roma Nemzetiségi Önkormányzat Képviselő-testületének tagjai:**

 **Képviselők:** Papp János, Péter Nóra, Berbekárné Verebey Ida

**Román Nemzetiségi Önkormányzat Képviselő-testületének tagjai:**

dr. Kozma Róbert, Staicu Simona, Brád Erika

Mogyoród, 2019. október 29.

 Morvai Miklós s.k.

 HVB elnök